CELEX: 32010R0361
Language: lv
Date: 2010-04-27 00:00:00
Title: Komisijas Regula (ES) Nr. 361/2010 ( 2010. gada 27. aprīlis ), ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem

28.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 106/5
            
         KOMISIJAS REGULA (ES) Nr. 361/2010
   (2010. gada 27. aprīlis),
   ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 2. panta 1. punkta h) apakšpunktu,
   tā kā:
   
               (1)
            
            
               Ar Komisijas Regulu (EK) Nr. 690/2008 (2) dažas dalībvalstis vai dalībvalstu teritoriju daļas ir atzītas par aizsargājamām zonām attiecībā uz konkrētiem kaitīgiem organismiem. Dažos gadījumos atzīšana attiecās uz noteiktu laiku, lai ļautu attiecīgajai dalībvalstij sniegt visu nepieciešamo informāciju, kas apliecina, ka konkrētais kaitīgais organisms nav sastopams attiecīgajā dalībvalstī vai reģionā, vai ļautu pabeigt konkrētā organisma izskaušanas darbu.
            
         
               (2)
            
            
               Visa Grieķijas teritorija tika atzīta par aizsargājamu zonu attiecībā uz Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer un Ips duplicatus Sahlberg līdz 2010. gada 31. martam.
            
         
               (3)
            
            
               Grieķija 2009. gadā veica apsekojumus un paziņoja rezultātus Komisijai saskaņā ar Direktīvas 2000/29/EK 2. panta 1. punkta h) apakšpunkta trešo un piekto daļu. Tomēr minētie rezultāti nebija pilnīgi. Komisijas ekspertu apmeklējums no 2010. gada 2. februāra līdz 10. februārim apstiprināja, ka Grieķija ir būtiski uzlabojusi minēto apsekojumu organizēšanu un veikšanu un šo apsekojumu rezultātu paziņošanu. Ņemot vērā paziņoto rezultātu nepilnīgumu, eksperti secināja, ka ir nepieciešami turpmāki uzlabojumi.
            
         
               (4)
            
            
               Saskaņā ar apsekojumu rezultātiem Grieķijā netika konstatēta minēto organismu klātbūtne. Ņemot vērā minētos rezultātus un Komisijas ekspertu Grieķijas apmeklējuma rezultātus, ir lietderīgi turpināt atzīt Grieķiju par aizsargājamu zonu attiecībā uz minētajiem organismiem vēl vienu gadu, lai dotu Grieķijai laiku, kas nepieciešams, lai iesniegtu apstiprinošu informāciju, ka minētie organismi nav sastopami tās teritorijā.
            
         
               (5)
            
            
               Īrija, Lietuva un daži reģioni un reģionu daļas Itālijā, Slovākijā un Slovēnijā tika atzīti par aizsargājamām zonām attiecībā uz Erwinia amylovora (Burr.) Winsl. et al. līdz 2010. gada 31. martam. Ņemot vērā minēto dalībvalstu sniegto informāciju par apsekojumu rezultātiem un ņemot vērā ziņojumus, ko snieguši Komisijas eksperti, kas 2009. gadā apmeklēja Itāliju, Lietuvu, Slovākiju un Slovēniju, secināts, ka minētās aizsargājamās zonas ir jāatzīst par aizsargājamām vēl divus gadus, lai dotu minētajām dalībvalstīm laiku, kas nepieciešams, lai iesniegtu apstiprinošu informāciju, ka Erwinia amylovora (Burr.) Winsl. et al. nav sastopams, vai vajadzības gadījumā ļautu pabeigt minētā organisma izskaušanas darbu.
            
         
               (6)
            
            
               Tādēļ attiecīgi jāgroza Regula (EK) Nr. 690/2008.
            
         
               (7)
            
            
               Šajā regulā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 690/2008 I pielikumu groza šādi.
   
               1)
            
            
               Pielikuma a) punkta 4. un 5. apakšpunkta un 7. līdz 10. apakšpunkta otrajā ailē pēc vārda “Grieķija” tekstu “(līdz 2010. gada 31. martam)” aizstāj ar tekstu “(līdz 2011. gada 31. martam)”.
            
         
               2)
            
            
               Pielikuma b) punkta 2. apakšpunkta otrās ailes otrajā ievilkumā tekstu “līdz 2010. gada 31. martam” aizstāj ar tekstu “līdz 2012. gada 31. martam”.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 27. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 169, 10.7.2000., 1. lpp.
   
      (2)  OV L 193, 22.7.2008., 1. lpp.